**Kérelmező által benyújtandó dokumentumok**

* Kérelem: kitermelés időpontja, megvásárolni kívánt ásványi nyersanyag típusa, mennyiségének megjelölése, kitermelés helyszíne (ingatlan településnév, hrsz.), ezen ingatlan kitermelési célú használatának jogcíme, egyéb lényeges információk;
* Teljes bizonyító erejű magánokiratba foglalt/Cégszerűen aláírt nyilatkozat az alábbiakról:

Kitermelés időpontja és a 2012. december 30. napjával bezárólag kitermelt, az engedélyben foglalt tevékenységgel össze nem függő célra felhasználásra kerülő ásványi nyersanyag típusa és mennyisége. (Amennyiben a rendelkezésre álló dokumentumok alapján az eljáró szervezeti egység – a továbbiakban: ESZE - szükségesnek tartja)

* Költségvetési szervnek, vagy önkormányzatnak nem minősülő kérelmező esetén a kérelem benyújtásának időpontjához képest 30 napnál nem régebbi cégkivonat, nem cég pályázók esetén bírósági nyilvántartási kivonat vagy azzal egyenértékű okirat, aláírási címpéldány (eredeti vagy közjegyző által hitelesített másolat);
* Az állami vagyonnal való gazdálkodásról szóló 254/2007. (X. 4.) Korm. rendelet 27.§ (1) bekezdésében meghatározott kizáró okok fenn nem állására vonatkozó, a jogszabályban foglaltaknak megfelelő dokumentum;
* A nem természetes személy kérelmező cégszerű / hivatalos nyilatkozata arról, hogy a nemzeti vagyonról szóló 2011. évi CXCVI. törvény 3.§ (1) 1. pontja szerinti átlátható szervezetnek minősül;
* Jogerős, érvényes, hatályos építéshatósági engedély (építési, tereprendezési, vízjogi létesítési engedély, egyéb engedély) másolata;
* Amennyiben a hatósági engedély nem tartalmazza: Bányakapitánysági szakhatósági állásfoglalás,
* Amennyiben rendelkezésre áll és az ESZE szükségesnek tartja: geodéziai, egyéb szakértői vélemény másolata;
* Ingatlanhasználat jogcímét igazoló dokumentum másolata (amennyiben az engedélyes és az ingatlantulajdonos személye nem azonos). Felhívjuk a figyelmet, hogy állami ingatlanon megvalósuló beruházás, építés esetén tulajdonosi hozzájárulás szükséges az arra jogosult szervtől!;
* Amennyiben a kérelmező nem kéri, hogy az értékbecslés elkészíttetéséről az MNV Zrt. gondoskodjon (a költségeket ez esetben is a vevő viseli) Értékbecslés legalább 1 db eredeti példányban.

Az MNV Zrt. döntésének előfeltétele az MNV Zrt. által jóváhagyott tartalmú értékbecslés, amely pontosan tartalmazza a megvásárolandó ásványi nyersanyag típusát, mennyiségét, értékét és amelyből megállapítható, hogy a kitermelés 2012. december 31. napját megelőzően történt.

Az eljárás folyamán az ESZE hiánypótlása alapján az eljárás sajátosságai szerint meghatározott egyéb dokumentumok, nyilatkozatok is csatolandók.